Vukicevic-rådgiver ble fjernet
- Idrettsforbundet, vi og Halvor fant ut at det var den mest ryddige måten å gjøre det på. Vi tenker det er bra at han (Lea) ikke er direkte involvert. Vi har tatt bort den tjenesten i en periode, forklarer toppidrettssjef Jarle Aambø.«Vukicevic-saken» ble kjent for elleve dager siden. Petar Vukicevic (56), trener og far til Norges hekkestjerne Christina Vukicevic (25), sa til Dagbladet at det som trener ikke er unaturlig å forhøre seg om doping. Deretter fulgte offentliggjøring av e-poster fra 2001 til 2003 som angivelig viser at han har spurt sin venn og trenerkollega Srdjan Djordjevic om bruk og effekt av forbudte stoffer.For seks dager siden, sist lørdag, ble han bedt om å slutte med det. - Det var vel egentlig en presisering fra Idrettsforbundet, svarer Halvor Lea på spørsmål om hvem som ga ham beskjeden.Idrettsforbundets generalsekretær Inge Andersen svarer slik på VGs spørsmål om hvorfor Halvor Lea ble fjernet: - Vi er opptatt av å komme til bunns i denne saken. Samtidig er det viktig med klar rolleforståelse i dette arbeidet. Inntil jeg synes vi har fått gode nok svar, ønsker jeg ikke å kommentere personalmessige forhold. Halvor Lea er sjef for Olympiatoppens medieopplegg i OL. Han har i en rekke år vært pressekontakt for friidrett, håndball, skiskytter og skiforbundet (alpint), og som individuelt medieansvarlig forbundenes fem-seks mest profilerte utøvere - blant andre Christina Vukicevic.På spørsmål om hun ikke nå kunne trenge den beste mediehjelpen hun kan få, svarer Lea at han ikke vil argumentere for beslutningen om å ta ham av jobben.I går ble media og PR-rådgiver Rune Brynhildsen engasjert av Friidrettsforbundet til å gjøre jobben. Han hevder at Christina Vukicevic «ikke i det hele tatt» har reagert på at hun er fratatt sin mangeårige medierådgiver hos Olympiatoppen. - Hun kommer til Norge neste uke. Da vil hun være klar for å la seg intervjue om saken, sier Rune Brynhildsen.
For seks dager siden fikk Olympiatoppens pressesjef Halvor Lea beskjed om å droppe jobben som rådgiver for Christina Vukicevic.